Ido
Le lingua auxiliar international Ido esseva create in 1907 como un Esperanto reformate. Ido ha similantia con Esperanto, sed con plure differentias como un absentia complete de signos diacritic, le utilisation del littera "q", un grande utilisation de suffixos ma minus del prefixo "mal". Totevia illo ha numerose parolas identic. 

Ido esseva un seriose essayo de utilisar le experientias jam vaste de Esperanto, prendente in consideration le criticas que jam in 1894 habeva fortiate Zamenhof ipse a proponer cambios (vide Esperanto Reformate) le quales in grande mesura esseva simile e mesmo identic con illos differentiante Ido ab Esperanto. Zamenhof in contrasto con Schleyer habeva comprendite le valor del internationalitate al minus del radices del vocabulario; Ido lo realisava, sed non completava le passo comenciate per Zamenhof: Ido retene le artificialitate de certe affixos e dictava al apprendentes un application de regulas appellate "logic" con distinctiones superflue. Le resultato es que un texto in Ido a vices es tanto difficile a decifrar a un non-initiato como un in Esperanto. 

Promittente pro le promotion de Ido esseva le adhesion de publicamente cognite personalitates que dava al nove lingua un certe brillantia e lustro, lo que le prime idistas ben comprendeva como utilisar in le propaganda: Louis Couturat, Otto Jespersen, Wilhelm Ostwald, le chimista, qui donava un parte de su Premio Nobel a Ido.

Positive es anque le impressionante labores lexicographic que on initiava quasi immediatemente e que ancora hodie sembla esser un tradition que on mantene. Un idista svedese, Axel Rylander, ha recentemente finite dictionarios Ido-svedese e svedese-Ido, ambes grande.

Le prime idistas habeva essite eminente leaders del movimento esperantista, sed jam pro altere causas que illos linguistic illes se alora distantiava del "esperantismo" que se manifestava como un semi-religion, le "homaranismo" de Zamenhof, un idealismo multo sympathic e attractive, al qual decretava categoricamente que Ido es un instrumento de communication e non un medio pro fraternisar le humanitate. Iste ideologia o proclamation de manco de ideologia habeva tosto consequentias: personas attrahite per le "interna ideo" de Esperanto non adhereva a Ido. In loco del voces enthusiasmante del esperantistas con visiones de un mundo melior, quasi "Al Utopia per Esperanto", le publico audiva le sic invitation: "Ecce un lingua practic! Usa lo!"

Como altere linguas auxiliar international, Ido ha trovate multe parlantes con le diffusion del Internet.

Historia 
Ido esseva create in le comenciamento del seculo 20. Multe projectos de linguas construite precedeva le creation del ido. Inter le precursores in iste dominio, se pote citar Galeno, Blaise Pascal, René Descartes, Gottfried Wilhelm Leibniz mais super toto Johann Martin Schleyer, inventor del volapük e Ludwik Lejzer Zamenhof, creator del esperanto.

Exemplos

Patrenostre in ido 
Patro nia, qua esas en la cielo, tua nomo santigesez; tua regno advenez; tua volo facesez quale en la cielo tale anke sur la tero. Donez a ni cadie l'omnadiala pano, e pardonez a ni nia ofensi, quale anke ni pardonas a nia ofensanti, e ne duktez ni aden la tento, ma liberigez ni del malajo.

Texto exemplar in ido 
Por homo vere civilizita, filozofo o yuristo, la konoco di Latina esas dezirinda, ma linguo internaciona esas utila por la komunikado moderna de un lando al altra.

Magazines in ido 
 Kuriero Internaciona
 Progreso

Ligamines externe 

  Ido Wiktionary
  Uniono por la Linguo Internaciona Ido (ULI)
  Die Internetpräsenz der Deutschen Ido-Gesellschaft - La interret-loko dil Germana Ido-Societo
  Ido-France
  IdoHispania. La página web oficial de la Ido Societo Hispana
  Ido Quick Reference 
  English-Ido Dictionary by L.H. Dyer
  The international language Ido - improved Esperanto
  Ido for All. English course for learning Ido 
   Louis de Beaufront, Louis Couturat, Paul Hugon, English-international dictionary (1908) super http://www.archive.org

Linguas artificial
Esperantidos
Ido